laion/Wikipedia-Exotic huggingface dataset:
ফেব্রুয়ারি ২০০৭

বাংলাদেশের রাজধানী ঢাকায় কারওয়ান বাজারে বিসিআইসি ভবনে এক অগ্নিকান্ডে মোট তিনজনের মৃত্যু ও প্রায় শতাধিক ব্যক্তি আহত হয়েছেন। এই অগ্নিকান্ডে ঐ ভবনের কয়েকটি ব্যবসা প্রতিষ্ঠান ও বেসরকারী টি.ভি চ্যানেল এনটিভি ও আরটিভির ব্যাপক ক্ষতি হয়। বাংলাদেশে বিভিন্ন আইন শৃঙ্খলা বাহিনীর সমন্বয়ে গঠিত যৌথ বাহিনী বিএনপি ও আওয়ামী লীগের প্রায় ১ ডজন শীর্ষ নেতা কর্মিকে গ্রেফতার করেন। এদের মধ্যে আছেন সাবেক যোগাযোগ মন্ত্রী ব্যারিস্টার নাজমুল হুদা (বিএনপি), সাবেক সরাষ্ট্র মন্ত্রী মোহাম্মদ নাসিম (আওয়ামী লীগ), বেক্সিমকো গ্রুপের চেয়ারম্যান ও সেই সাথে বাংলাদেশের শীর্ষ ঋণ খেলাপি সালমান এফ. রহমান (আওয়ামী লীগ), সাবেক প্রধানমন্ত্রী বেগম খালেদা জিয়ার সংসদ বিষয়ক উপদেষ্টা সালাউদ্দিন কাদের চৌধুরী (বিএনপি), সাবেক অর্থমন্ত্রী সাইফুর রহমানের পুত্র নাসের রহমান (বিএনপি), সাবেক সচিব ও আওয়ামী লীগ সরকারের মন্ত্রী মহিউদ্দিন খান আলমগীর (আওয়ামী লীগ), সাবেক উপমন্ত্রী রুহুল কুদ্দুস দুলু (বিএনপি) সাবেক মন্ত্রী ও ডাকসু ভিপি আমান উল্লাহ আমান (বিএনপি), সাবেক পর্যটন ও বিমান পরিবহন মন্ত্রী মীর নাসির (বিএনপি) সহ আরো কয়েক জন।
জানুয়ারি ২০০৭

বাংলাদেশের রাষ্ট্রপতি অধ্যাপক ড. ইয়াজউদ্দিন আহম্মেদ সারাদেশে জরুরী অবস্থা জারি করেন। সরকার নিয়ন্ত্রিত টেলিভিশন (বিটিভি) ছাড়া বাকি সকল বেসরকারী টেলিভিশণের সংবাদ সম্প্রচার বন্ধ ঘোষণা করা হয়। পরবর্তি ঘোষণা না দেওয়া পর্যন্ত দেশে রাজধানী সহ সকল জেলা শহরে প্রতিদিন রাত ১১ টা থেকে সকাল ৫ টা পর্যন্ত কারফিউ জারি করা হয়।
খোকশাবাড়ী ইউনিয়ন

খোকশাবাড়ী ইউনিয়ন নামে বাংলাদেশে মোট ২টি ইউনিয়ন রয়েছে। যথা: খোকশাবাড়ী ইউনিয়ন, নীলফামারী সদর; (নীলফামারী জেলা) খোকশাবাড়ী ইউনিয়ন, সিরাজগঞ্জ সদর; (সিরাজগঞ্জ জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বার্ট হপকিন্স

আলবার্ট জন ইয়ং বার্ট হপকিন্স (ইংরেজি: Bert Hopkins; জন্ম: ৩ মে, ১৮৭৪ - মৃত্যু: ২৫ এপ্রিল, ১৯৩১) নিউ সাউথ ওয়েলসে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০২ থেকে ১৯০৯ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন বার্ট হপকিন্স। সমগ্র খেলোয়াড়ী জীবনে ২০টি টেস্টে অংশগ্রহণের সুযোগ পেয়েছিলেন বার্ট হপকিন্স। ১৪ ফেব্রুয়ারি, ১৯০২ তারিখে টেস্ট ক্রিকেটে অভিষেক ঘটে তার। ১৯০২ সালে জো ডার্লিংয়ের নেতৃত্বে অস্ট্রেলিয়া দল ইংল্যান্ড গমন করে। দলের অন্যতম সদস্যরূপে লর্ডস টেস্টে অংশ নেন। আর্নি জোন্সের সাথে বোলিং উদ্বোধনে নেমেছিলেন তিনি। খ্যাতনামা ক্রিকেটার সিবি ফ্রাই ও রণজিৎসিংজীকে শূন্য রানে বিদায় করে প্রথম দুইটি উইকেট পান। এরপর অবশ্য আর কোন উইকেট পাননি তিনি। ঐ খেলায় তার বোলিং পরিসংখ্যান ছিল ২/১৮। ব্যক্তিগত জীবনে মৌচাষ করতেন। ২৫ এপ্রিল, ১৯৩১ তারিখে ৫৬ বছর বয়সে বার্ট হপকিন্সের দেহাবসান ঘটে। List of Australia Test Cricketers "Australia Test Batting Averages"। ESPNCricinfo। সংগ্রহের তারিখ ৩ এপ্রিল ২০১৮।  "Australia Test Bowling Averages"। ESPNCricinfo। সংগ্রহের তারিখ ৩ এপ্রিল ২০১৮।  রয় পার্ক হ্যারি কোর্টল্যাং আর্থার রিচার্ডসন অস্ট্রেলীয় টেস্ট ক্রিকেটারদের তালিকা উইকিমিডিয়া কমন্সে বার্ট হপকিন্স সংক্রান্ত মিডিয়া রয়েছে। ইএসপিএনক্রিকইনফোতে বার্ট হপকিন্স (ইংরেজি) ক্রিকেটআর্কাইভে বার্ট হপকিন্স (সদস্যতা প্রয়োজনীয়) (ইংরেজি)
ক্লদ জেনিংস

ক্লদ ব্যারোস জেনিংস (ইংরেজি: Claude Jennings; জন্ম: ৫ জুন, ১৮৮৪ - মৃত্যু: ২০ জুন, ১৯৫০) মেলবোর্নের সেন্ট কিল্ডায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড বুলস ও সাউথ অস্ট্রেলিয়া দলের প্রতিনিধিত্ব করেছেন ক্লদ জেনিংস। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। ক্লদ জেনিংস ডানহাতি উদ্বোধনী ব্যাটসম্যান হিসেবে খেলার জগতে প্রবেশ করলেও মাঝে-মধ্যেই দলের প্রয়োজনে উইকেট-রক্ষণে এগিয়ে আসতেন। অস্ট্রেলীয় ঘরোয়া ক্রিকেটে মাত্র একটি সেঞ্চুরির সন্ধান পেয়েছিলেন। প্রথম-শ্রেণীর খেলাগুলোয় তার ব্যাটিং গড় ২০-এরও কম ছিল। ১৯১২ সালে ইংল্যান্ডে ত্রি-দেশীয় প্রতিযোগিতায় আকস্মিকভাবে ক্লদ জেনিংসের অন্তর্ভূক্তি ঘটে। দল নির্বাচকমণ্ডলীর সাথে তখন ক্লেম হিল, ভিক্টর ট্রাম্পারসহ ছয়জন শীর্ষস্থানীয় খেলোয়াড় আর্থিক সংঘাতে জড়িয়ে পড়েছিলেন। ঐ সফরে ছয়টি টেস্টের সবকটিতে অংশ নিয়েছিলেন। তিনটি ছিল স্বাগতিক ইংল্যান্ডের বিপক্ষে ও বাদ-বাকী তিনটি দক্ষিণ আফ্রিকার বিপক্ষে। আট ইনিংসে অংশ নিয়ে দুইটিতে অপরাজিত ছিলেন। সর্বমোট ১০৭ রান তুলেন তিনি। তন্মধ্যে, ম্যানচেস্টারের ওল্ড ট্রাফোর্ডে দক্ষিণ আফ্রিকার বিপক্ষে নিজস্ব প্রথম টেস্টে ব্যক্তিগত সর্বোচ্চ ৩২ রান তুলেছিলেন। তবে, টেস্টগুলোয় তিনি উইকেট-রক্ষণের দায়িত্ব পালন করেননি। পূর্ণাঙ্গ সফরে ১০৩৭ রান তুলতে সমর্থ হয়েছিলেন। ব্যক্তিগত সর্বোচ্চ করেন ৮২ রান। ১৯১২ সালের ইংল্যান্ড সফর থেকে চলে আসার পর প্রথম-শ্রেণীর ক্রিকেট থেকে অবসর গ্রহণ করেন ও ব্যবসায় প্রশাসনে জড়িতে হন। দক্ষিণ অস্ট্রেলিয়ায় ব্রিটিশ বাণিজ্য প্রতিনিধি ও অ্যাডিলেড চেম্বার অব কমার্সের সচিব হিসেবে নিযুক্তি পান। ২০ জুন, ১৯৫০ তারিখে দক্ষিণ অস্ট্রেলিয়ার অ্যাডিলেডে ৬৬ বছর বয়সে ক্লদ জেনিংসের দেহাবসান ঘটে। "Australia – Test Batting Averages"। ESPNCricinfo। সংগ্রহের তারিখ ১৫ ডিসেম্বর ২০১৮।  জন ম্যাকলারিন ১৯১২ ত্রি-দেশীয় প্রতিযোগিতা নিউ সাউথ ওয়েলস ক্রিকেট দল অস্ট্রেলীয় টেস্ট ক্রিকেটারদের তালিকা ইএসপিএনক্রিকইনফোতে ক্লদ জেনিংস (ইংরেজি) ক্রিকেটআর্কাইভে ক্লদ জেনিংস (সদস্যতা প্রয়োজনীয়) (ইংরেজি)
অক্টোবর ২০০৬

বাংলাদেশের রাষ্ট্রপতি অধ্যাপক ইয়াজউদ্দিন আহম্মেদ তত্ত্বাবধায়ক সরকারের প্রধান হিসেবে শপথ গ্রহণ করেন। শপথ পাঠ করান প্রধান বিচারপতি সৈয়দ জে. আর. মোদাচ্ছের হোসেন। বাংলাদেশের বিচারপতি কে. এম. হাসানের তত্ত্বাবধায়ক সরকারের প্রধান হিসেবে নিয়োগের বিরোধিতা করে প্রধান বিরোধীদল আওয়ামী লীগ আন্দোলনের ডাক দেয়। একে কেন্দ্র করে সারাদেশে সহিংসতা ছড়িয়ে পরে। ঢাকার পল্টন, বঙ্গবন্ধু এভিনিউ রণক্ষেত্রে পরিনত হয়। বিরোধী দলীয় নেত্রী শেখ হাসিনার ডাকে আওয়ামী লীগ কর্মীরা বৈঠা-লগি নিয়ে আন্দোলনে নেমে পড়ে। সারাদেশে সহিংসতায় প্রায় ১৮ জনের প্রাণহানি হয় এবং কয়েক শ আহত হয়। এহেন পরিস্থিতিতে বিচারপতি কে.এম. হাসান তত্ত্বাবধায়ক সরকারের প্রধান হতে অপরাগতা প্রকাশ করেন। বাংলাদেশে সহিংসতায় ঢাকার পল্টন ময়দানে ৫ জন নিহত হয়। এদের মধ্যে চারজনকে জামায়াত ইসলামী এবং শিবিরের কর্মী এবং অপর একজনকে ১৪ দলীয় জোটের অংশীদার ওয়ার্কার্স পার্টির কর্মী হিসেবে চিহ্নিত করা হয়। বাংলাদেশের অষ্টম জাতীয় সংসদের সমাপ্তি ঘটে। বাংলাদেশে বিএনপির স্থায়ী কমিটির সদস্য কর্ণেল অলি আহমেদ বিএনপি ত্যাগ করে সাবেক রাষ্ট্রপতি এ.কিউ.এম. বদরুদ্দোজা চৌধুরীর সাথে লিবারেল ডেমোক্রাটিক পার্টি গঠন করেন। ডঃ মুহাম্মদ ইউনূস ও গ্রামীণ ব্যাঙ্ক ২০০৬ সালে শান্তিতে নোবেল পুরস্কার লাভ করেন।
উর্ধ্বাধ চাষ ব্যবস্থা

উর্ধ্বাধ কৃষি বা ভার্টিকেল ফার্মিং' (ইংরেজি: vertical farming) হলো উল্লম্ব বা উর্ধ্বাধভাবে স্তূপকৃত স্তরে খাদ্য ও ঔষধ উৎপাদনের একটি ব্যবস্থা। উর্ধ্বাধ কৃষির আধুনিক ব্যবস্থায় আভ্যন্তরীণ চাষ ব্যবস্থা ও কনট্রোল্ড-এনভায়রনমেন্সট অ্যাগরিকালচার (সিইএ) বেশি ব্যবহৃত হয়, যেখানে পরিবেশের বিষয়গুলো নিয়ন্ত্রণ করা যায়। এ ফ্যাসিলিটিগুলো আলোর, পরিবেশের (শৈত্য, উষ্ণতা, বায়ু...) কৃত্রিম নিয়ন্ত্রণ, ও ফার্টিগেশন করে থাকে। কিছু ভার্টিকেল ফার্ম গ্রিনহাউজের মত প্রযুক্তির ব্যবহার করে, যেখানে কৃত্রিম প্রজ্জ্বলন ও ধাতব প্রতিবিম্বের মাধ্যমে প্রাকৃতিক সূর্যকিরণ উদ্দীপিত করা যায়। জল-চাষ ব্যবস্থায় এলইডি বাতিসমূহ সূর্যকিরণ উদ্দীপিত করে। সবগুলো গাছ যাতে একই পরিমাণের আলো, জল ও পুষ্টি উপাদান পায় তা সফটওয়্যারগুলো নিশ্চিত করে। ভাল ব্যবস্থাপনায় কোন কীটনাশক বা উদ্ভিতনাশকের প্রয়োজন নেই। হুক্স, জন. ১৯৭৪. দ্যা গ্লাস হাউজ. ক্যামব্রিজ, মাস: এমআইটি প্রেস. পাতি, রঞ্জন; অ্যাবেলার, মাইকেল (২৭ মে ২০১৫)। "The Application and Optimization of Metal Reflectors to Vertical Greenhouses to Increase Plant Growth and Health (ভার্টিকেল গ্রিনহাউজে ধাতব প্রতিফলকের প্রয়োগ ও অপ্টিমাইজেশন)"। জার্নাল অব এগ্রিকালচারাল ইঞ্জিনিয়ারিং এন্ড বায়োটেকনোলজি: ৬৩–৭১। ডিওআই:10.18005/JAEB0302003। ৭ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১৮।  মার্কস, পল (১৫ জানুয়ারি ২০১৪)। "Vertical farms sprouting all over the world (বিশ্বব্যাপী ভার্টিকেল ফার্মের উদ্ভব)"। নিউ সায়েন্টিস্টস। সংগ্রহের তারিখ ২২ ডিসেম্বর ২০১৮।
আগস্ট ২০০৬

বাংলাদেশ সরকার কাওমি মাদ্রাসার স্বীকৃতি দান করে। বিখ্যাত সানাইবাদক উস্তাদ বিসমিল্লাহ খান রোববার স্থানীয় সময় রাত ২.২০ মিনিটে ভারতের উত্তর প্রদেশের বেনারসের একটি হাসপাতালে প্রয়াত হন। ২০০৪ সালের এইদিনে বাংলাদেশের অন্যতম রাজনৈতিক দল আওয়ামী লীগের এক জনসভায় ভয়াবহ বোমা হামলায় ২২ ব্যক্তি নিহত হয়। এই ভয়াবহতার প্রতিবাদে Hallo লীগের বিভিন্ন অঙ্গসংগঠন এই দিনে নানা বিক্ষোভ কর্মসূচি পালন করে। বাংলা সাহিত্যে বরেণ্য কবি শামসুর রাহমান (৭৭) বাংলাদেশের বঙ্গবন্ধু শেখ মুজিব মেডিকেল বিশ্ববিদ্যালয়ে(বিএসএমএমইউ) মৃত্যুবরণ করেন। বাংলাদেশে দেশব্যাপী জঙ্গি সংগঠন (নিষিদ্ধ ঘোষিত) জে. এম. বি. এর ৪০০ এর অধিক বোমা বিস্ফোরণের এক বছর পুর্তি।
জুলাই ২০০৬

ফ্রান্সকে হারিয়ে ২০০৬ সালের শেষের ট্রাইব্রেকারে বিশ্বকাপ জিতে নেয় ইতালি। খেলার স্কোর হল: ইতালি ১(৫) - ফ্রান্স ১(৩) বিশ্বকাপ ফুটবলের সেমিফাইনালে জার্মানিকে হারিয়ে ইতালি ফাইনালে। বাংলাদেশের নির্বাচন কমিশনে খাদ্য ও দুর্যোগ ব্যবস্থাপনা মন্ত্রনালয়ের সচিব আবদুর রশিদ সরকারকে নতুন সচিব হিসেবে নিয়োগ। ইরাকে পৃথক বোমা বিস্ফোরণে নিহত ৬৬, আহত ৭৬ জন। চীনে বিশ্বের সবচেয়ে উঁচু রেলপথের উদ্বোধন। ব্রাজিলকে বিদায় দিয়ে ২০০৬ বিশ্বকাপ ফুটবলের সেমিতে ফ্রান্স। ৫৭ মিনিটে ফ্রান্সের অঁরি গোল করে ফ্রান্সকে নিয়ে যান সেমিতে। ট্রাইব্রেকারে ইংল্যান্ডকে হারিয়ে পর্তুগাল বিশ্বকাপ ফুটবল ২০০৬ এর সেমি-ফাইনালে।
স্ক্রিপ্টিং ভাষা

স্ক্রিপ্টিং বা স্ক্রিপ্ট ভাষা হলো প্রোগ্রামিং ভাষা যেটি স্ক্রিপ্ট সমর্থন করে — যেসব প্রোগ্রাম বিশেষ রান-টাইম পরিবেশ যেটি কার্য নির্বাহ স্বয়ংক্রিয় করে দেয় অথবা একজন মনুষ্য চালনাকারী দ্বারা একের পর এক নির্বাহ করা যায়। স্ক্রিপ্টিং ভাষাসমূহ কম্পাইলের বদলে বেশিরভাগ ক্ষেত্রে ইন্টারপ্রেট করা হয়। প্রিমিটিভসমূজ সাধারণত প্রাথমিক কাজ বা এপিআই কলসমূহ, এবকং ভাষাটি তাদের আরও জটিল প্রোগ্রামের সাথে সমবেত হওয়ার সুযোগ দেয়। যেসব এনভায়রনমেন্টসমূহ স্ক্রিপ্টিঙের মাধ্যমে স্বয়ংক্রিয় করা যায় তার মধ্যে রয়েছে সফটওয়্যার অ্যাপলিকেশন, ওয়েব ব্রাউজারে ওয়েব পৃষ্ঠা, অপারেটিং সিস্টেমের শেল স্ক্রিপ্ট শেলের ব্যবহার, গ্রথিত ব্যবস্থা ও অন্য অনেক গেম। একটি স্ক্রিপ্টিং ভাষা একটি নির্দিষ্ট এনভায়রনমেন্টের জন্যে ডোমেইন-স্পেসিফিক ভাষা বলা যায়; অ্যাপলিকেশন হিসেবে স্ক্রিপ্টিঙের সময়, এটাকে "এক্সটেনশন ভাষা"ও বলা হয়। স্ক্রিপ্টিং ভাষা বলতে মাঝেমধ্যে অতি উচ্চ-লেভেল প্রোগ্রামিং ভাষাকে বুঝায়, যেহেতু তারা অ্যাবস্ট্রাকশনের আরও উচ্চতর লেভেলে কাজ করে। "স্ক্রিপ্টিং ভাষা" শব্দটি আরও ডায়নামিক হাই-লেভেল জেনারেল পারপাজ ভাষাকে বুঝায়, যেমন পার্ল, পাওয়ারশেল, পাইথন, এবং টিসিএল, যেখানে "স্ক্রিপ্ট" শব্দটি প্রায়ই ছোট প্রোগ্রামকে বুঝায়। এ ভাষাগুলোর কিছু নির্দিষ্ট পরিবেশে ব্যবহারের জন্যে মূলত ডেভেলপ করা হয়্বছিলো, এবং পরবর্তীতে পোর্টেবল ডোমেইন-স্পেসিফিক বা জেনারেল পারপাস ভাষায় ডেভেলপ করা হয়েছে। বিপরীতভাবে, অনেকগুলো জেনারেল পারপাস ভাষা স্ক্রিপ্টিং ভাষা হিসেবে ব্যবহৃত হয়। "ECMAScript 2019 Language Specification"। www.ecma-international.org। সংগ্রহের তারিখ ২২ ডিসেম্বর ২০১৮।  শেফার্ড, ডাগ (১৬ অক্টোবর ২০০০)। "Beginner's Introduction to Perl"। dev.perl.org। সংগ্রহের তারিখ ২৫ ডিসেম্বর ২০১৮।
জুন ২০০৬

ব্রাজিল এদিন ২-০ গোলের ব্যবধানে অস্ট্রেলিয়াকে হারিয়ে তাদের দ্বিতীয় রাউন্ডে খেলা নিশ্চিত করে। গোলদুটি করেন আর্দ্রিয়ানো ও ফ্রেড। ব্রাজিল এদিন বিশ্বকাপে তাদের প্রথম খেলা খেলে মুম্বাই শেয়ার বাজার ৪১৩ অঙ্ক পড়ে বিগত ৬ মাসের সবচেয়ে নিম্নতম সুচকে এসে দারায়। ফিফা বিশ্বকাপের সি গ্রুপের প্রথম রাউন্ডের খেলায় আইভরি কোষ্ট এর সাথে আর্জেন্টিনার ২-১ গোলে জয়। ফিফা বিশ্বকাপের বি গ্রুপের প্রথম রাউন্ডের খেলায় প্যারাগুয়ের সাথে ইংল্যান্ডের ১-০ গোলে জয়। ফিফা বিশ্বকাপের বি গ্রুপের প্রথম রাউন্ডের খেলায় সুইডেন এর সাথে ত্রিনিদাদ ও টোবাগো এর ০-০ গোলে ড্র। বিশ্বকাপ ফুটবল ২০০৬ শুরু হয়।
মে ২০০৬

ফিলিপাইনের উপত্যকায় চাঞ্চু নামক এক ধরনের টাইফুন ঝড় আঘাত হেনেছে। এটি ২০০৬ এর প্রশান্ত মহাসাগরীয় টাইফুন মৌসুমের সূচনার আভাস বহন করছে। ম্যাসবাতে দ্বীপের সন্নীকটে একটি নৌকা ঝড়ের মুখে পড়ে এবং এতে ৬ জন নিহত হয়, আরো ৫ জন নিখোঁজ আছে। আরব ও ইস্রাইলের নেতৃবৃন্দ মিশরের উপকূলীয় রিসোর্ট শারম আল শাইখ এ বিশ্ব অর্থনৈতিক ফোরাম বা World Economic Forum (WEF) উপলক্ষে একত্রিত হন। এটি সম্মেলনের প্রথম দিন। এ সম্মেলনে ইস্রাইলের পররাষ্ট্রমণ্ত্রী জিপি লিভনির সাথে ফিলিস্তিনের রাষ্ট্রপতি মাহমুদ আব্বাসের সাক্ষাৎ হবার কথা রয়েছে। আরব আমিরাত সরকার যেসব শ্রমিক নিয়োগকারী সংস্থা ভিসা ও কাজ পাইয়ে দেবার জন্য জনগণের কাছ থেকে অনেক অর্থ নেয় যার ফলে কাজ পাবার আগেই অনেক শ্রমিক ঋণের ভারে জর্জরিত হয়ে যায় সেসব সংস্থার উপর নিষেধাজ্ঞা আরোপ করে। নাইজেরিয়া সরকার চীনের একটি রাষ্ট্রনিয়ণ্ত্রিত গ্রুপকে সেদেশের ৪ টি তেল উৎপাদনকারী ব্লকে কাজ শুরু করার জন্য লাইসেন্স দেয়। চীনের জাতীয় খনিজ সম্পদ সংক্রান্ত প্রতিষ্ঠান চায়না ন্যাশনাল পেট্রোলিয়াম কর্পোরেশন (CNPC) এতে ২ বিলিয়ন ডলার বিনিয়োগের পরিকল্পনা করছে। কানাডা ও অস্ট্রেলিয়া পারমাণবিক রপ্তানি প্রতিরক্ষার জন্য চুক্তি সম্পাদন করে। এ দেশ দুটিতে সবচেয়ে বেশি ইউরেনিয়াম সঞ্চয় আছে। অপরদিকে অস্ট্রেলিয়ার প্রধাণমণ্ত্রী জন হাওয়ার্ড সেদেশের পারমাণবিক শক্তি অর্জনের ইচ্ছা ব্যক্ত করেন। এদেশে বিশ্বের মোট ইউরেনিয়ামের শতকরা ৪০ ভাগ সঞ্চিত রয়েছে। চীনে বিশ্বের সর্ববৃহৎ জলবিদ্যুৎ কেন্দ্র প্রতিষ্ঠার জন্য ঐতিহাসিক থ্রি গর্জেস বাঁধ (Three Gorges Dam) নির্মাণ সমাপ্ত হয়। এর কাজ শুরু হয় ১৯৯৭ সালে। দক্ষিণ চীনে একটি টাইফুনের আঘাতে ১০৪ জনের মৃত্যু হয়। ভিয়েতনাম সরকার বলে যে আরও ১৬০ জন মাঝি ও জেলে নিখোঁজ আছে। জাতিসংঘের রাজনীতি বিষয়ক আন্ডার সেক্রেটারি গাম্বারি মায়নমারের বিপ্লবী রাজনৈতিক ও সামাজিক নেত্রী অং সান সূ চির সাথে সাক্ষাৎ করেন। দীর্ঘ্য ২ বছর তাকে কোন বিদেশী ব্যক্তিত্বের সাথে দেখা করতে দেয়া হয়নি। ইওরোপীয় ইউনিয়ন শ্রীলঙ্কার বিদ্রোহী সংগঠন লিবারেশন টাইগারস অফ তামিল এলাম বা এল টি টি ই (LTTE) কে সণ্ত্রাসী সংগঠনের তালিকাভুক্ত করতে চাইলে নরওয়ের বিচ্ছিন্ন হবার আশঙ্কা দেখা দেয়। কারণ ২০০০ সাল থেকে নরওয়ে সরকার শ্রীলঙ্কা সরকার ও এল টি টি ই 'র মধ্যে সমঝোতার চেষ্টা করে আসছে। বাংলাদেশে সাবমেরিন কেবল সিস্টেমের উদ্বোধন হয়। এ কেবলের সাথে বিশ্বের ১৪ টি দেশ যুক্ত রয়েছে।
ল্যাম্বডা সাইহ্যালোথ্রিন

ল্যাম্বডা সাইহ্যালোথ্রিন (Lambda-cyhalothrin) ৩য় প্রজন্মের এক প্রকার কীটনাশক যা সারা বিশ্বে কৃষিকার্য্যে ও শিল্পকারখানার পোকামাকড় দমনে প্রচুর পরিমান ব্যবহার হয়ে থাকে। এইটি পাইরেথ্রইয়েড ( Pyrethroid )গোত্রের এক প্রকার কীটনাশক। পাইরেথ্রইয়েড মুলত সুর্যমুখী ও ডালিয়া জাতীয় ফুলের বীজ ও পাপড়িতে পাওয়াযায়। এটি স্পর্ষক ও পাকস্থলি ক্রিয়া সম্পন্ন কীটনাশক। এটি বেশ কিছু ফরমুলেশনে বাজারে বিক্রয় হয়। তার মধ্যে ইসি (ইমালসিফ্লাই কনসান্ট্রেন্ট), ডাব্লিউ পি (ওয়াটাবল পাউডার), এস এল (স্ল্যুবল লিকুইড) , এস সি (সাস্পেনশন কনসান্ট্রেন্ট) ও বাইট ফরমুলেশন অন্যতম। মুলত লার্ভিসাইড হিসেবে বিশ্বব্যাপি জনপ্রিয় এই কীট নাশক এর বেশির ভাগ ফরমুলেশনই বিশ্ব স্বাস্থ্য সংস্থার হেজার্ডাস লেভেল ii বা মধ্যম মাত্রার হেজার্ডাস হিসেবে বিষেশায়িত। উল্ল্যেখযোগ্য উৎপাদক ও ব্রান্ড সিনজেন্টা বিশ্বব্যাপি ল্যাম্বডা সাইহ্যালোথ্রিন এর বড় উৎপাদক ও সরবরাহকারী। এছাড়াও বায়ার, সানডাট এর মত কোম্পানি গুলোও এটা উতপাদন ও বাজারজাত করে থাকে।
আব্দুস সাত্তার (রাজনীতিবিদ)

মোঃ আব্দুস সাত্তার (জন্ম: ২১ ফেব্রুয়ারি ১৯৫২) হলেন ময়মনসিংহে জন্মগ্রহণকারী একজন বাংলাদেশী রাজনীতিবিদ ও সংসদ সদস্য। তিনি ময়মনসিংহ-৮ থেকে ২ বারের নির্বাচিত সংসদ সদস্য এবং বাংলাদেশ আওয়ামী লীগের কেন্দ্রীয় কমিটির বর্তমান শিল্প ও বাণিজ্য বিষয়ক সম্পাদক। আব্দুস সাত্তার ১৯৫২ সালের ২১ ফেব্রুয়ারি ময়মনসিংহ জেলার ঈশ্বরগঞ্জ উপজেলায় জন্মগ্রহণ করেন। তিনি এমএসসি সম্পন্ন করেছেন। আব্দুস সাত্তার আমদানী-রপ্তানি ব্যবসার সাথে সম্পৃক্ত। ১৯৯৬ সালে তিনি আওয়ামী লীগের মনোনয়নে ৭ম জাতীয় সংসদের সদস্য নির্বাচিত হন। ২০০১ সালে তিনি বিএনপি প্রার্থীর নিকট পরাজিত হন। ২০০৯ সালে ৯ম জাতীয় সংসদ নির্বাচনে তিনি আবারও সংসদ সদস্য নির্বাচিত হন। সাত্তার ৯ম জাতীয় সংসদের ডাক ও টেলিযোগাযোগ মন্ত্রণালয় সম্পর্কিত স্থায়ী কমিটির সভাপতি এবং শ্রম ও কর্মসংস্থান মন্ত্রণালয় ও গৃহায়ন ও গণপুর্ত মন্ত্রণালয় সম্পর্কিত স্থায়ী কমিটির সদস্য ছিলেন। ঈশ্বরগঞ্জের মুক্তিযোদ্ধা আবুল কাশেম সংসদ সদস্য আব্দুস সাত্তারের বিরুদ্ধে ভুয়া তথ্য দিয়ে মুক্তিযোদ্ধা সনদ গ্রহণের অভিযোগ করেন। তার বিরুদ্ধে অভিযোগ ১৯৯৬ সাল পর্যন্তও তার নাম মুক্তিযোদ্ধাদের তালিকায় ছিল না। "এবার সাবেক এমপি সাত্তারের মুক্তিযোদ্ধা সনদ নিয়ে বিতর্ক!"। বাংলানিউজ২৪। সংগ্রহের তারিখ ২০১৮-১২-২২।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "Constituency 153"। www.parliament.gov.bd। সংগ্রহের তারিখ ২০১৮-১২-২২।  "ময়মনসিংহের সাবেক এমপির মুক্তিযোদ্ধা সনদ বাতিল দাবি"। সংগ্রহের তারিখ ২০১৮-১২-২২। [স্থায়ীভাবে অকার্যকর সংযোগ]
গ্নু ন্যানো

গ্নু ন্যানো ইউনিক্স-সদৃশ কম্পিউটার ব্যবস্থা বা অপারেটিং সিস্টেমের জন্যে কমান্ড-লাইন ইন্টারফেসের একটি লেখা সম্পাদক। এটি পিকো লেখা সম্পাদককে অনুকরণ করে, যেটি পাইন ইমেইল সম্পাদকের একটি অংশ। তবে ন্যানো পিকোর মত হলেও এটি গ্নু জেনারেল পাবলিক লাইসেন্সের অধীনে নিবন্ধিত। ১৯৯৯ সালে ক্রিস অ্যালেগ্রেটা কর্তৃক ফ্রি সফটওয়্যার হিসেবে প্রকাশ পাওয়া প্রোগ্রামটি ২০০১ সালে গ্নু প্রকল্পের অংশে পরিণত হয়। "[ন্যানো] রিভিশন ১"।  "গ্নু ন্যানো: News"। ১১ নভেম্বর ২০১৯। সংগ্রহের তারিখ ১১ নভেম্বর ২০১৮।  The nano FAQ: http://www.nano-editor.org/dist/v2.2/faq.html#1.3 প্রাতিষ্ঠানিক ওয়েবসাইট বহুল জিজ্ঞাসিত প্রশ্ন। (সংগ্রহের তারিখ ১৮ ডিসেম্বর ২০১৮)
ফখরুল ইমাম

ফখরুল ইমাম হলেন বাংলাদেশের ময়মনসিংহ জেলায় জন্মগ্রহণকারী একজন বাংলাদেশী রাজনীতিবিদ ও সাবেক সংসদ সদস্য। তিনি জাতীয় পার্টির প্রেসিডিয়াম সদস্য ও ১৫৩,ময়মনসিংহ-৮ (ঈশ্বরগঞ্জ উপজেলা) থেকে ৪র্থ ,১০ম ও ১১শ জাতীয় সংসদের নির্বাচিত সংসদ সদস্য। ফখরুল ইমাম ময়মনসিংহে জন্মগ্রহণ করেন। তার পিতার নাম আব্দুল জব্বার ও মাতার নাম ফয়জুন্নেছা বেগম। ফখরুল ইমাম ১৯৮৮ সালে প্রথম জাতীয় পার্টির মনোয়নে সংসদ সদস্য নির্বাচিত হন। ২০১৪ সালের ১০ম জাতীয় সংসদ নির্বাচনে বিরোধীদল গুলো তাদের প্রার্থী প্রত্যাহার করে নিলে তিনি বিনা প্রতিদ্বন্দ্বিতায় সংসদ সদস্য নির্বাচিত হন। "Constituency 153_10th_En"। www.parliament.gov.bd। ২০১৮-১০-২৪ তারিখে মূল থেকে আর্কাইভ করা। সংগ্রহের তারিখ ২০১৮-১২-২২।  "একতরফা নির্বাচনে ভোটের আগেই ১৪৮ জন বিনা প্রতিদ্বন্দ্বিতায় নির্বাচিত হওয়ার পথে"। দৈনিক সংগ্রাম। ১৫ ডিসেম্বর ২০১৩। ২৯ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০১৮-১২-২২।
এন এন মুখার্জি

এন এন মুখার্জি (১ ফেব্রুয়ারি ১৯১০ - ১৪ এপ্রিল ১৯৯৬) ভারতীয় বাঙালি হকি খেলোয়াড়। তিনি ১৯৪৮ সালের গ্রীষ্মকালীন লন্ডন অলিম্পিকের ভারতীয় হকি দলের হেড কোচ ছিলেন। এছাড়াও ১৯৫২ ও ১৯৬৪ অলিম্পিকেও কোচ ছিলেন। তিনি বাংলার হয়ে খেললেও পরবর্তীতে উত্তর প্রদেশের হয়ে খেলেছেন। ১৯৯৬ সালে লখনৌতে মারা যান। ভারতীয় হকির জগতে তিনি হাবুলদা নামেই পরিচিত। ধুতি পরে খালি পায়ে ফিল্ড হকিতে তার গতি তাকে বিশেষ করে পরিচিতি দিয়েছে। তিনি ১৯২৪ সালে আমস্টারডাম অলিম্পিকে ফরোয়ার্ড পজিশনে ব্রিটিশ ভারতের হয়ে খেলেছিলেন। এছাড়াও তিনি বেঙ্গল ইয়ংম্যান এসোসিয়েশনের (BYA) এর হয়ে খেলেছেন ও অধিনায়কত্ব করেছেন। খেলোয়াড় জীবনের পর তিনি ভারতীয় হকি দলের প্রশিক্ষকের দায়িত্ব নেন। ১৯৪৭ সালের লন্ডন অলিম্পিকের দল নির্বাচক মন্ডলীর অন্যতম নির্বাচক ছিলেন। তার প্রশিক্ষণে ভারতীয় দল ১৯৪৮, ১৯৫২, ১৯৬৪ সালে অলিম্পিক প্রতিযোগিতায় প্রথম স্থান অধিকার করে স্বর্ণ পদক লাভ করে। লন্ডন অলিম্পিকের সময় তিনি লং হিট এন্ড রান স্ট্রাটেজি নিয়েছিলেন। এই স্ট্রাটেজি আধুনিক হকি জগতেও খুব জনপ্রিয় স্ট্রাটেজি। খেলোয়াড় জীবনের পর তিনি লখনৌতে মি. গুঁই ও শ্রী চ্যাটার্জির সাহায্যে লখনৌ স্পোর্টস আয়াসসিয়েশন (LSA) প্রতিষ্ঠা করেন। বর্তমানে সিং বাবু স্টেডিয়াম আগে LSA স্টেডিয়াম নামে পরিচিত ছিল। হকি ছাড়াও ক্রিকেটের প্রতি তার ভালোবাসা ছিল। পাকিস্তানের সাথে একটি ক্রিকেট ম্যাচও তিনি আয়োজন করেছিলেন। "কীভাবে হকি খেলতে হয়" (How to play hocky) নামে একটি বই লিখেছেন। বিখ্যাত হকি খেলোয়াড় ধ্যানচাঁদ তার আত্মজীবনী গোল বইতে হাবুলদার প্রতি শ্রদ্ধা জ্ঞাপন করে বলেছেন তিনি তার খেলার অনেকটা হাবুলদার খেলা থেকে শিখেছেন। ২০১৮ সালের ১৫ই আগস্ট মুক্তি প্রাপ্ত বলিউডের গোল্ড সিনেমাটি হাবুলদাকে কেন্দ্র করে চিত্রায়িত করা হয়েছে। সেখানে অভিনেতা অক্ষয় কুমার হাবুলদা চরিত্রে অভিনয় করেন। Singh, Balbir; Banerjee, Samuel (১৯৭৭-০১-০১)। The Golden Hat Trick: My Hockey Days (ইংরেজি ভাষায়)। Vikas Publishing House। আইএসবিএন 9780706905427।  "Bengali Club & Youngmen's Association"। www.bengaliclublucknow.com। ২০১৮-১২-১৯ তারিখে মূল থেকে আর্কাইভ করা। সংগ্রহের তারিখ ২০১৮-১২-২২।  একের অধিক |archiveurl= এবং |আর্কাইভের-ইউআরএল= উল্লেখ করা হয়েছে (সাহায্য); একের অধিক |archivedate= এবং |আর্কাইভের-তারিখ= উল্লেখ করা হয়েছে (সাহায্য); একের অধিক |url-status= এবং |ইউআরএল-অবস্থা= উল্লেখ করা হয়েছে (সাহায্য) "Inaugural Nationals"। www.bharatiyahockey.org। সংগ্রহের তারিখ ২০১৮-১২-২৩।  "1928 Olympics-Amsterdam | Sankalp India Foundation"। www.sankalpindia.net। সংগ্রহের তারিখ ২০১৮-১২-২৩।  "akshay role in gold inspires from forwad player nn mukharjee"। HJ News Online (ইংরেজি ভাষায়)। ২০১৮-০৬-১৬। সংগ্রহের তারিখ ২০১৮-১২-২৩। [স্থায়ীভাবে অকার্যকর সংযোগ] "1948: A gold story"। www.telegraphindia.com (ইংরেজি ভাষায়)। সংগ্রহের তারিখ ২০১৮-১২-২৩।  "How hockey helped Udaybir Sandhu bag a role in 'Gold' - Times of India"। The Times of India। সংগ্রহের তারিখ ২০১৮-১২-২৩।  "Akshay Kumar's 'Gold' is the story of India's first Olympic medal"। The Hindu (ইংরেজি ভাষায়)। PTI। ২০১৬-১০-২১। আইএসএসএন 0971-751X। সংগ্রহের তারিখ ২০১৮-১২-২৩।
আনোয়ারুল আবেদীন খান

আনোয়ারুল আবেদীন খান তুহিন হলেন একজন বাংলাদেশী রাজনীতিবিদ তিনি ময়মনসিংহ-৯ আসনের সংসদ সদস্য ছিলেন। আনোয়ারুল আবেদীন খান তুহিন ময়মনসিংহ জেলায় জন্মগ্রহণ করেন। তার পিতার নাম জয়নাল আবেদীন খান এবং মাতার নাম জাহানারা খান। আনোয়ারুল আবেদীন ২০১৪ সালের ১০ম জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হিসেবে ময়মনসিংহ-৯ আসন থেকে নির্বাচনে অংশগ্রহণ করে বিনা প্রতিদ্বন্দ্বিতায় সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি পুনরায় আওয়ামী লীগের নেতৃত্বাধীন মহাজোট থেকে মনোনয়ন পেয়ে ময়মনসিংহ-৯ আসন থেকে সংসদ সদস্য নির্বাচিত হন। ২০১৪ সালে দশম জাতীয় সংসদ নির্বাচনে জাতীয় সংসদ সদস্য নির্বাচিত হবার পর অনেক আলোচনা সমালোচনার জন্ম দিয়েছেন আনোয়ারুল আবেদীন খান তুহিন। ২০১৭ সালে তার বিরুদ্ধে দুর্নীতি দমন কমিশনে (দুদক), ভুয়া প্রকল্প সৃষ্টি করে তিন কোটি টাকার অধিক জিআর চাল আত্মস্বাতের ঘটনায় তদন্ত কমিটি গঠন করে। ২০২২ সালে একাদশ জাতীয় সংসদ নির্বাচনকে নিয়ে এক বিতর্কিত মন্তব্য করে সমালোচনার জন্ম দেন। সংসদ সদস্য তাঁর বক্তব্যে বলেন, ‘আমারে ভোট দিয়া কোনো দিন পাস করাইতে পারেন নাই। প্রথমবার আল্লাহ দিছে, দ্বিতীয়বার খালি গেছুইন আর আইছুইন। খুব কষ্ট হইছে না। খালি গেছুইন আর আইছুইন, যতবার পারছুইন দিছুইন। এইগুলারে ভোট মনে করি না আমি।’ "Constituency 154_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-১২-২২।  "শপথ নিলেন নবনির্বাচিত সংসদ সদস্যরা"। www.prothomalo.com। সংগ্রহের তারিখ ৩ জানুয়ারি ২০১৯।  "একতরফা নির্বাচনে ভোটের আগেই ১৪৮ জন বিনা প্রতিদ্বন্দ্বিতায় নির্বাচিত হওয়ার পথে"। দৈনিক সংগ্রাম। ১৫ ডিসেম্বর ২০১৩। ২৯ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০১৮-১২-২২।  "সেই 'এমপি তুহিন তুলানাহীন' ফের মনোনয়ন পেলেন"। কালের কণ্ঠ। সংগ্রহের তারিখ ২০১৮-১২-২২।  "ময়মনসিংহ ৯: নৌকার আনোয়ারুল আবেদীন খান বেসরকারি ফলে নির্বাচিত"। ইত্তেফাক। সংগ্রহের তারিখ ২০১৯-০১-০১।  খান, মো: শামসুল আলম। "এমপি তুহিনের তিন কোটি টাকার দুর্নীতি : অনুসন্ধানে দুদকের তদন্ত কমিটির সাক্ষ্যগ্রহণ শুরু"। DailyInqilabOnline। সংগ্রহের তারিখ ২০২৪-০১-০৯।  প্রতিবেদক, নিজস্ব (২০২২-০৯-০৬)। "'প্রথমবার আল্লাহ দিছে, দ্বিতীয়বার খালি গেছুইন আর আইছুইন, যতবার পারছুইন দিছুইন'"। Prothomalo। সংগ্রহের তারিখ ২০২৪-০১-০৯।